सरपंच और सचिव ने शौचालय निर्माण पीएम आवास योजना में की गड़बड़ी
श्रीकरणपुर की मुकन पंचायत का मामला
ग्रामीणों ने एसडीएम से की थी शिकायत, जांच में आया सामने, रिपोर्ट सीईओ को होगी पेश
भास्कर संवाददाता|श्रीकरणपुर
ग्रामीणोंकी शिकायत पर गांव मुकन में स्वच्छता अभियान के तहत शौचालय प्रधानमंत्री आवास निर्माण में सरपंच और सचिव पर गड़बड़ी करने का मामला सामने आया है। एक शौचालय बनाकर दो जगह दिखा अनुदान की राशि उठाने सहित कई तरह की गड़बड़िया सामने आई है। अब जिला परिषद ने मामले में जांच के आदेश दिए हैं। जांच के बाद रिपोर्ट सीईओ को पेश की जाएगी। मामले के अनुसार गांव के नरसिंह पुत्र आशा राम अन्य ने सरपंच के खिलाफ सरकारी भूमि पर बने शौचालयों पर अनुदान राशि का भुगतान अपने ससुर अमरचंद के पूर्व में बने शौचालय पर अनुदान स्वीकृत कर चेक से अनुदान राशि का भुगतान कर सरकार को चूना लगाने अन्य गड़बड़ी करने की शिकायत गत माह एसडीएम को की थी। इसमें सरपंच पर आवास योजना में रिश्वत लेकर मकान स्वीकृत करने के भी आरोप लगाए थे। ग्रामीणों नरसिंह सहित भजनलाल, आशाराम, बनारसी लाल, कालूराम आदि की शिकायत पर जिला परिषद की और से स्वच्छ भारत मिशन के कोर्डिनेटर हरविंद्रसिंह को जांच अधिकारी नियुक्त किया। कोर्डिनेटर पंचायत समिति के प्रसार अधिकारी दलजीत हुंदल ने जांच में सरपंच मंजूबाला ससुर अमरचंद द्वारा पुराने शौचालयों पर अनुदान राशि उठाने तथा एक ही शौचालय की राशि दो बार उठाने के कई मामले सामने आए हैं। जांच रिपोर्ट सीओ जिला परिषद को सौंपी जाएगी। इसके बाद आगामी कार्रवाई होगी।
जांचरिपोर्ट सीईओ को सौंपेंगे, नोटिस दिया जाएगा
^एकशौचालय काे दो जगह दिखाकर अनुदान उठाने तथा सरपंच-ससुर द्वारा पुराने शौचालय की राशि उठाने का मामला सामने आया है। जांच रिपोर्ट एक-दो दिन में सीईओ को सौंपी जाएगी। इस पर सरपंच सचिव को नोटिस जारी कर जबाव मांगा जाएगा। हरविंद्रसिंह, कोर्डिनेटर, स्वच्छ भारत मिशन, श्रीगंगानगर।
hin_Deva hin_Deva hin_Deva san_Deva hin_Deva hin_Deva hin_Deva